Foto: Chutian Metropolis Daily Uxanlik 103 yoshli ayol Chjan Guanfen koronavirusdan sog‘ayib ketdi. Ayol shifoxonada 6 kunlik davolashdan o‘tgach, uyiga ruxsat berilgan. Bu haqda Daily Mail nashri xabar berdi. Ayol koronavirusdan sog‘ayib ketgan dunyodagi eng keksa kishi bo‘ldi. Unga 1 mart kuni Uxandagi Liyuan shifoxonasida koronavirusga chalinish tashxisi qo‘yilgan. Keksa ayol shifoxonaga tushganda og‘ir ahvolda bo‘lgan va shifokorlar bilan bazo‘r gaplasha olgan. Ayolga qaragan shifokorning ta’kidlashicha, Chjan Guanfen surunkali kasalliklarga ega bo‘lmagani sababli tez sog‘ayib ketgan.